Licitationstekst

Underjordisk fastgørelse

Produkt

Almindelig jord, stammeomkreds fra 20 cm til 140 cm:

48RBKS, 68RBKS, 850RBA, 88RBKS, MR4RBKS, MR3RBKS og MR2RBKS.

Hård jord, stammeomkreds fra 15 – 45 cm:

68DIRBKS OG 88DIRBKS.

Ekstra lange wirer, stammeomkreds fra 15-45 cm:

88RBHDKS og 88RBHDKS.

Beskrivelse

Produkt til fastgørelse af rodklump ved hjælp af forankring til råjorden. Den underjordiske fastgørelse kan benyttes til træer med en stammediameter fra 20 cm og op til 140 cm og til træer med en højde på op til 7,5 m. Produktet består af en sele med båndstrammer til fæstning på 3 pileformede jordankre med stålwire. Stigende styrke i forhold til stammebredden; i intervallet fra 20 cm. til 50 cm. stammebredde, samt jordankre med ekstra længde, er jordankeret produceret i aluminium, hvorimod jordankre til træer med en stammebredde fra 50 cm og til 140 cm er produceret i støbejern. Selen stiger i styrke og længde i forhold til træets størrelse.

Jordankret består af en patenteret tids- og arbejdsbesparende anordning, som efter installation fungere som en modhage der forbindes til selen via en wire med øje.

Sele med båndstrammer

Materiale: Nylon.

Ydre diameter: fra L: 3,5 m til 12 m

Farve: hver styrke har sin farve

Jordanker

Materiale: Aluminium eller støbejern

Ydre diameter: fra L: 8 cm til 36 cm

Wire

Materiale: Aluminium eller støbejern

L: fra 70 cm til 150 cm

Montage

Efter placering af træet i den ønskede højde i plantehullet, bankes 3 jordankre i jorden rundt om træets klump, således af wirens øverste punkt er i højde med rodklumpens bund. Dette gøres ved hjælp af en drivstang som passer i enden af jordankret. Efter at have fjernet drivstangen hives der kraftigt i wiren som er sat fast på jordankret, og jordankret åbnes til vandret position og låser sig fast i råjorden. Derefter placeres selen igennem alle 3 øjer og op over jordklumpen og spændes ved hjælp af båndstrammeren.

Underjordisk fastgørelse på taghaver

Produkt

RBGSY; stammeomkreds mindre end 15 cm

RBGSB; stammeomkreds 15-25 cm

RBGSR; stammeomkreds 25-45 cm

Beskrivelse

Produkt til fastgørelse af rodklump ved hjælp af forankring til armeringsnet. Den underjordiske fastgørelse kan benyttes til træer med en stammediameter op til 45 cm. Produktet består af en sele med båndstrammer, samt 3 ringe med karabinhager i galvaniseret stål til fastgørelse mellem armeringsnet og sele. Selen har en stigende styrke i forhold til stammebredden.

Sele med båndstrammer

Materiale: Nylon.

Ydre diameter: fra L: 3,5 m til 5,5 m

Farve: hver styrke har sin farve

Ring og karabinhage

Materiale: Galvaniseret stål

Ydre diameter ring: Ø: 7,5 cm

Ydre diameter karabinhage: L: 9 cm

Montage

Under rodklumpen etableres en bund bestående af armeringsnet med geotekstil oven på, således at armeringsnettet ikke kan trækkes op i jordklumpen ved løs jord. Derefter placeres træet oven på geotekstilen og de 3 karabinhager hægtes på armeringsnettet rund om træets klump. Selen føres igennem alle 3 ringe og op over jordklumpen og spændes ved hjælp af båndstrammeren.